tartuNLP/wikipedia-smugri-20251201 huggingface dataset:
Sipoo vald

Sipoo (rootsi keeles "Sibbo") on vald Soomes Uusimaa maakonnas.
Vald on kakskeelne, 58% elanikest on soome emakeelega ja 40% rootsi emakeelega. 1953. aastani vald oli täiesti rootsikeelne (ükskeelne), pärast seda kakskeelne rootsi enamusega ja alates 2003. aastast kakskeelne soome enamusega.
Sipoo sõprusvald Eestis on Kuusalu vald.
Helsingi linn esitas 2006. aastal taotluse liita linnaga 5000 hektarit Sipoo lääneosast. Helsingi ei piirne Sipooga, sest kahte omavalitsust eraldab kitsas Vantaale kuuluv maa-ala. Suurem osa Sipoo elanikest oli liitmise vastu.
Soome Riiginõukogu otsustas 28. juunil 2007 häältega 8:4 liita Sipoo edelaosast 30 ruutkilomeetri suuruse ala Helsingiga 2009. aasta algusest. Otsus kaevati edasi kõrgemasse halduskohtusse, kuid 15. jaanuaril 2008 lükkas kohus kaebuse tagasi. 1. jaanuaril 2009 liideti 3000 hektarit Sipoo edelaosast Helsingiga. Liidetud alal elab üle 3000 inimese.
2011. aastani kuulus vald Ida-Uusimaa maakonda.
Sipoo kõrval asub Soome pealinn Helsingi ja Porvoo.
Külad.
Söderkulla, Broböle, Eriksnäs, Gesterby, Gumbostrand, Hangelby, Hindsby, Herrala (Hertsby), Immersby, Kalkkiranta (Kalkstrand), Kallbäck, Kärr, Linnanpelto (Borgby), Löparö, Majvik, Martinkylä (Mårtensby), Massby, Myyras (Myras), Nevas, Nikkilä (Nickby), Pigby, Savijärvi, Sipoo (Sibbo), Simsalo (Simsalö), Skräddarby, Spjutsund, Svartböle, Talma (Tallmo), Träskby, Box, Västerskog, Põhja- ja Lõuna-Paippinen (Norra ja Södra Paipis)
Kuulsused.
Sipoost on pärit:
Monagase osariik

Monagase osariik on 1. järgu haldusüksus (osariik) Venezuela kirdeosas. Piirneb kirdes Kariibi merega.
Osariik moodustati 1856. aastal, tänapäeva piirides alates 1909. aastast. Halduslikult jaguneb 13 omavalitsusüksuseks.
Bolívar

Bolívari nime kannavad Simón Bolívari järgi mitmed haldusüksused:
Agu Tammeveski

Agu Tammeveski (sündinud 20. oktoobril 1951 Hiiumaal) on eesti kirjanik ja filmistsenarist.
Lõpetas 1969. aastal Nõo Keskkooli. Kirjutanud jutte Indrek Kraasi varjunime all.
1986. aastal võitis jutustus "Õhk" ajakirja Vikerkaar jutuvõistluse. "Sipelgate universum" pälvis 1999 ja "Igaviku maaletooja" 2000 August Mälgu novellipreemia.
IATA lennujaamakood

IATA lennujaamakood on kolmetäheline kood, millega Rahvusvaheline Lennutranspordi Ühendus (IATA, "International Air Transport Association") tähistab lennujaamu. Koode kasutatakse näiteks pagasilipikutel. Uuendatud koodide nimekiri avaldatakse kaks korda aastas, 1. juunil ja 1. detsembril. 
Erinevalt ICAO lennujaamakoodidest ei ole IATA koodid unikaalsed. Samuti võivad kolmetähelised koodid minna segi kolmetäheliste navigatsioonimajakate koodidega. Paljudes riikides (näiteks Kanadas) on ametlikus lennunduses IATA koodide kasutamisest täielikult loobutud.
IATA on koodid andnud ka paljudele raudteejaamadele.
Vanimate ettevõtete loend

Vanimate ettevõtete loend loetleb vanimad seniajani tegutsevad ettevõtted. Nimekirjast on välja jäetud ülikoolid, valitsusasutused ja usuorganisatsioonid.
Paljude ettevõtete puhul on küsimuseks, millist aastat võib pidada firma asutamisajaks. Pankrotistumised, ülesostmised ja liitumised raskendavad kõik päritoluaasta leidmist. Näiteks Stora alustas söekaevandusena tegutsemist 1288. aastal ja alles 710 aastat hiljem ühines Stora Ensoks, mis on tänaseks arenenud suureks puidu- ja paberitööstuseks. Aga näiteks USA tööstusteenuste ettevõte Harsco võib oma asutamisajaks pidada aastat 1742. Nimelt alustas sel aastal tegevust firma Taylor-Wharton, mille tootevalikus olid ka suurtükikuulid George Washingtoni armee jaoks. Harsco ise omandas aga Taylor-Whartoni alles 1953. aastal.
Probleeme on isegi vanimaks ettevõtteks peetava Kongō Gumiga (株式会社金剛組, "Kabushiki Gaisha Kongō Gumi"), mis on tegutsenud enam kui 1400 aastat. Prints Shotoku tõi Koreast Kongō perekonna liikmed Jaapanisse, et nad ehitaksid budistliku Shitennoji templi, mis seniajani püsti seisab. Ettevõte sattus 2006. aastal majandusraskustesse ja kuulus likvideerimisele, kuid osteti enne ära Takamatsu korporatsiooni poolt. Enne seda oli ettevõttes üle saja töötaja ja aastakäive ulatus 7,5 miljardi jeenini (üle 700 miljoni krooni). Ettevõtte viimane president oli Masakazu Kongō, asutajaperekonna 40. põlvkonnast. 2006. aasta detsembris jätkas ettevõte tegevust Takamatsu omanduses.
Rohkem kui 200 aastat tegutsenud ja veel praegugi asutajaperekonna kontrolli all olevad ning finantsiliselt heas seisus ettevõtetest kuuluvad paljud klubisse Henokiens, mille osaliste arv on praegu 40. Nimi pärineb piiblitegelaselt patriarh Eenokilt, kes elas maa peal 365 aastat ja läks seejärel ilma suremata otse taevasse. Mingit majanduslikku tuge klubiliikmed üksteisele ei osuta.
2009. aastal tegi üks Jaapani ettevõte uuringu enda andmebaasi kuulunud 1 975 620 firma asutamisaastate kohta. Leiti 21 666 ettevõtet, mis on tegutsenud üle saja aasta. Vastavalt Korea panga andmetele on üle 200 aasta vanuseid ettevõtteid Saksamaal 837, Hollandis 222 ja Prantsusmaal 196. 89,4 protsendil ettevõtetest, mille eluiga ületab 100 aastat, on tööl vähem kui 300 inimest.
Berliini lennujaam

Berliini lennujaam võib tähendada:
Stockholmi lennujaam (täpsustus)

Stockholmi lennujaama nime kannab mitu lennujaama:
Grand Theft Auto (videomäng)

"Grand Theft Auto" (GTA) on DMA Designi (praegu Rockstar North) välja töötatud ja ASC Gamesi välja antud avatud maailmaga arvutimäng. See on "Grand Theft Auto" sarja esimene mäng, sarjas on seni olnud kaheksa iseseisvat mängu ja kaks lisapakki originaalile. Mängu nimi oli algselt "Race'n'Chase" .
Sünopsis.
"Grand Theft Auto" tegevus toimub 1997. aastal vaheldumisi kolmes tegevuspaigas: New Yorgi järgi loodud Liberty Citys, Miamil põhinevas Vice Citys ja algselt San Franciscol põhinevas San Andreas. Kõigis kolmes linnas vohab kuritegevus, vägivald ja korruptsioon.
Kuigi "", "Grand Theft Auto: London 1961" ja "Grand Theft Auto 2" kasutasid teisi tegevuspaiku, on eelmainitud kolm linna jäänud "Grand Theft Auto" seeria mängude peamisteks tegevuspaikadeks. Liberty City oli peamine (ja ainuke) tegevuspaik mängudes "Grand Theft Auto III", "Grand Theft Auto Advance", "" ja "Grand Theft Auto IV", Vice City mängudes " ja ", ning San Andreas, mis kujundati ringi Californial ja Nevadal põhinevaks osariigiks, mängudes "" ja "Grand Theft Auto V".
Arendus.
"Grand Theft Auto" arendus algas 4. aprillil 1995, arendajateks oli Briti videomängustuudio DMA Design.
Mängu algne pealkiri oli "Race'n'Chase". Algse plaani järgi pidi mäng ilmuma MS-DOS-ile, Windows 95-le, PlayStationile, Sega Saturnile ja Nintendo 64-le, kuid hiljem plaanid Sega Saturni ja Nintendo 64 versioonideks tühistati.
Mängu arendus möödus problemaatiliselt, arendustiim ei suutnud kinni pidada paljudest arendustähtaegadest, ilmnes mitmesuguseid tehnilisi probleeme jm.
Antoine Jérôme Balard

Antoine Jérôme Balard (30. september 1802 Montpellier – 30. märts 1876) oli prantsuse keemik, Prantsuse Teaduste Akadeemia liige (1844).
Ta alustas tööd apteekrina, aga pärast õpet hakkas tööle oma kodulinna ülikooli loodusteaduskonna keemialaborandina. Peatselt sai ta keemiaprofessoriks ning õpetas lisaks ülikoolile farmaatsiakoolis ja kuninglikus kolledžis.
1826. aastal avastas Balard broomi. Ta avastas senitundmatu elemendi mereveest ja andis sellele nime. Aasta varem oli temast sõltumatult broomi mineraalsooladest avastanud saksa keemik Carl Jacob Löwig ja neid mõlemaid peetakse broomi avastajateks.
See saavutus tegi Balardi nii tuntuks, et tagas talle valimise Louis Jacques Thénardi järglasena College de France'i keemiaprofessoriks. Tema õpilased, siis assistendid ja seejärel kolleegid olid Marcellin Berthelot ja Louis Pasteur. Balardi laboris avastas Pasteur erinevuse vasaku- ja paremakäeliste kristallide vahel, töötades viinhappega. Balard aitas ka Pasteuril välja töötada katset, mille abil Pasteur hiljem näitas, et elu iseeneslik teke elutust ainest ei ole võimalik.
Tänapäeval tuntakse Balardi peamiselt broomi avastamise ja paljude broomi sisaldavate liitainete valmistamise poolest, aga ta oli viljakas nii teoreetilises kui rakendusteaduses. Ta otsis võimalusi, kuidas saada majanduslikult tasuval moel mereveest kaaliumkarbonaati ja naatriumhüdroksiidi. Nende tööde praktiline väärtus kadus pärast seda, kui Saksamaal Staßfurdis avastati suured potaselademed, mida hakati 1861 kaevandama. Esimesena väljendas ta seisukohta, et kloori valgendavad omadused tulenevad kaltsiumkloriidist ja kaltsiumhüpokloriidist. Orgaanilise keemia vallas avaldas ta teadustöid ammooniumoksalaadi lagunemise kohta, mille käigus tekib oksalaathape, samuti amüülalkoholidest, tsüaniididest ning etüülnitraadi ja dietüüleetri omavahelisest erinevusest.
Prantsuse Akadeemia

Prantsuse Akadeemia (prantsuse "Académie française") on Prantsusmaa vanim teaduslik selts. See asutati 1635. aastal kardinal Richelieu algatusel prantsuse keele arendamiseks. See on Prantsusmaa Instituudi viiest akadeemiast vanim.
Liikmeskond.
Prantsuse Akadeemia liikmeid (akadeemikuid) nimetatakse "surematuteks" (prantsuse keeles "les immortels"). Prantsuse Akadeemial on 40 eluks ajaks valitud liiget. "Surematuteks" nimetatakse neid vastavalt kardinal Richelieu ajal kinnitatud akadeemia deviisile. Napoleon III ajal sai akadeemiku eraldusmärgiks roheline frakk ("habit vert"). Kui mõni akadeemia liikmeist sureb, jääb tema "tool" (prantsuse keeles "fauteuil") vabaks ja sinna valitakse keegi silmapaistev kultuuritegelane, kirjanik, jurist, filosoof või ka vaimulik. Valimisele järgneb teatud aja möödudes pidulik vastuvõtmine akadeemiasse ja siis peab uus liige pidama kõne oma eelkäija mälestuseks.
Pärast teist maailmasõda heideti kohtuotsuse alusel mitu "surematut" kollaboratsionismis süüdistatuna akadeemiast välja, nende seas marssal Philippe Pétain.
Vahel on akadeemiasse valitud inimesi, kes ei ole kirjanikud ega teadlased, vaid on tuntud kui poliitikud ja sõjaväelased (tavaliselt on need akadeemikud siiski avaldanud publikatsioone, memuaare ja muud sellist).
Macclesfield

Macclesfield on linn Inglismaa lääneosas Cheshire'i krahvkonnas Cheshire Easti tervikomavalitsuses. Asub Liverpooli lähedal.
Macclesfieldi rahvaarv on 50 688 (2001, koos ümbritseva linnalise alaga).
Ajalugu.
Arvatakse, et Macclesfieldi nimi on tulnud nimetusest "Michael's field" ('Miikaeli väli, ala'), mis viitab Miikaelile, kelle järgi on nimetatud ka linna suurim vaatamisväärsus St. Michaeli kirik. Kirik ehitati 1278. aastal laiendusena kabelile, mis oli ehitatud umbes 1220. aastal.
Macclesfieldis peeti kaht suuremat iga-aastast laata: ühte Püha Barnabase päeval 11. juunil ja teist kõigi pühakute päeval 1. novembril.
Sõpruslinn.
Macclesfieldi sõpruslinn on Eckernförde Saksamaal.
Sport.
Macclesfieldis tegutseb Inglismaa jalgpalli kolmanda divisjoni klubi Macclesfield Town F.C. Macclesfieldis asub jalgpallistaadion Moss Rose.
Aix-en-Provence

Aix-en-Provence [eks en provaans] on linn Lõuna-Prantsusmaal Provence-Alpes-Côte d'Azuri piirkonnas Bouches-du-Rhône'i departemangus.
Linnas asub 1413. aastal asutatud ülikool.
Saint Victoire'i mägi.
Aix-en-Provence'ist idast asub Sainte-Victoire'i mägi, mis oli impressionisti Paul Cézanne'i lemmikobjekt.
Amööb

 
Amööb ("Amoeba") on üherakuliste organismide perekond sugukonnast "Amoebidae". 
Perekonna esmakirjeldaja on Ehrenberg (1930) või Bery de St. Vincent (1822). 
Nad on tavaliselt amöboidsed, kulendite abil kulgevad. Kulendid on lobopoodid. Omavahelist anastomoosi ei esine. Kulendeid on mitu, tavaliselt üks parajasti domineerib. 
Rakutuum on vesikulaarne ning sisaldab palju kerakujulisi graanuleid või läbipaistvat endosoomi. Rakutuuma membraan on kärjekujuline või lähedase kujuga. 
Tsütoplasmakristallid on tavaliselt bipüramidaalsed, esineb ka lamedaid.
Rakumembraanil on kurrulised või lainelised niidid. 
Amööbe leidub magevees, tavaliselt mädanevate taimede pinnal, samuti riimvees ja soolases vees. 
Nad ei kuulu kõige tavalisemate protistide hulka. 
Amööbid on levinud katseorganismid, sest neid on laboris hõlbus uurida.
Alla Lilleorg

Alla Lilleorg (aastani 1981 Alla Udovenko; sündinud 30. märtsil 1950 Tallinnas) on eesti baleriin. 
Aastal 1969 lõpetas Tallinna koreograafiakooli. Aastatel 1969–1991 oli Vanemuise balletisolist. 
Aastal 1994 asutas Ida Tantsukooli, mida juhtis koos abikaasa Tiit Lilleoruga (1941–2021).
Viire Valdma

Viire Valdma (sündinud 29. augustil 1960 Paldiskis) on eesti näitleja.
Ta on lõpetanud 1982. aasta Tallinna Riikliku Konservatooriumi lavakunstikateedri näitleja erialal (10. lend). 
Aastatel 1982–1996 töötas ta näitlejana Vanalinnastuudios. Alates 1996. aastast on ta Eesti Draamateatri näitleja. 
Isiklikku.
Ta on olnud abielus Toomas Urbiga. Neil on poeg Tom-Olaf Urb (Reket) ja tütar Maria Urb.
Londoni Gatwicki lennujaam

Londoni Gatwicki rahvusvaheline lennujaam (IATA: LGW, ICAO: EGKK) on Suurbritannia peamine rahvusvaheline lennujaam ja rahvusliku lennuettevõtte British Airways baasjaam. Lennujaam avati 1958. aastal. Lennujaam asub 45 km Londoni kesklinnast lõuna pool. 
Tallinnast lendas Londoni Gatwicki lennujaama 1995-2012 Estonian Air, alates 2012. aastast opereerib liini easyJet. 
Lennujaamal on kaks paralleelset 45 meetri laiust asfalt-betoonkattega rada: 
Rada 08L/26R on kasutusel ainult juhul, kui teist rada ei saa kasutada, näiteks õnnetuse või ilmastikuolude tõttu, sest sellel puudub automaatne instrumentmaandumise süsteem (ILS). Lisaks pole radade vahekaugus piisav nende üheaegseks kasutamiseks. Sel põhjusel nimetatakse Gatwicki lennujaama lennuvälja sageli üherajaliseks lennuväljaks.
Pimedad korrused

"Pimedad korrused" (inglise keeles "Dark Floors – The Lordi Motion Picture") on Soome ansambli Lordi osalusel valminud õudusfilm. Film esilinastus Soomes 6. veebruaril 2008 ja Eestis 7. märtsil 2008. Lõputiitrite ajal kuuleb Lordi laulu "Beast Loose In Paradise". 
Film jutustab haiglas eksinud inimestest, kes jäävad lifti kinni. Pärast seda hakkab veidraid asju juhtuma ja inimesi ründavad koletised.
Film on ingliskeelne ja peaosi mängivad inglased. Solarfilmsi esindaja Rampe Toivonen ütles, et õudusfilmi tegemisel pole näitlejate valikul nii suurt tähtsust kui teiste žanrite puhul. Võtted algasid 29. mail 2007 Oulus vanas tööstushoones. Film linastus lisaks Eestile ka Soomes, Islandil, Türgis, Ameerika Ühendriikides, Austraalias ja veel mitmes riigis. Saksamaal väljastati see ka Blu-ray-plaadil.
Filmi eelarve oli 60 miljonit eurot, mis Soome mõistes on piisavalt suur; rahastada aitas ka Soome riik. Esimene treiler tuli välja 14. detsembril 2007 ning esimene ülemaailmne tutvustus tehti 2007. aasta Cannes'i filmifestivalil.
Detsembris 2008 ilmus film eesti keelde tõlgituna DVD-l. Esimesel nädalal tõusis see Videoplaneti laenutuse edetabelis 19. kohale. 2009. aasta kevadel jõudis film Elioni Digi-TV videolaenutusse ning juba 2. aprillil oli see vaatamiste arvult neljas film. Ajakiri Nädal valis filmi 25. teise seas 2008. aasta üheks oodatumaks filmiks.
"Dark Floors" kinodes.
Film esilinastus 6. veebruaril 2008 Oulus Energia Areenal, kus toimus ka Lordi kontsert ning kohal olid näitlejad Noah Huntley ja Dominique McElligot. 
Pärast Oulu esilinastust näidati filmi Soomes alates 8. veebruarist 40 kinos, vanuse alampiir oli 15 eluaastat. Esimesel nädalavahetusel teenis film 82 819 dollarit – selle tulemusega jõuti Soome kino edetabelis 3. kohale. Kokku käis esimese nädalaga (8.–14. veebruar) Soomes filmi vaatamas 13 397 inimest. Praeguseks on film teeninud 226 979 USA dollarit. 
29. veebruaril 2008 toimus esilinastus Reykjavikis. Esimesel nädalavahetusel linastus film kahes kinos ning teenis 6137 dollarit, jõudes 13. kohale. Kaks nädalat hiljem (14.–16. märts) teenis 891 dollarit ning pääses Islandi kinoedetabelis 20. kohale. Muuseas aitas filmi lisaks Soome ettevõttele SolarFilms Inc. toota ka Islandi filmiettevõte Icelandic Film Company. Filmi levitas SAM Film.
Eestis näidati seda alates 7. märtsist 2008 Tallinnas Coca-Cola Plaza kinos, eestikeelne versioon kandis pealkirja "Pimedad korrused" ning vanuse alampiir oli 12 eluaastat. Aprillis sai filmi näha veel Tallinnas Kosmose kinos ja Pärnus Mai kinos, mais Haapsalu Kultuurikeskuses, Jõgeva Kultuurikeskuses ja Tartus Athena keskuses. 2008. aastal käis filmi vaatamas kokku 1305 inimest ning Eesti Filmi Sihtasutuse edetabelis jõudis see 132. kohale. 28. juulil 2009 linastus film veel kord Pärnu kino Mai programmis "Öökino". 
Kokku teeniti filmiga 500 900 eurot.
Dublini lennujaam

Dublini lennujaam (IATA: DUB, ICAO: EIDW) on Iirimaa peamine rahvusvaheline lennujaam ja rahvusliku lennufirma Aer Lingus baasjaam. Lennujaam avati 1937. aastal. Lennujaam asub 10 km Dublini kesklinnast põhja pool. 
Lennujaamal on kolm 61 meetri laiust rada - 
Aastatel 2004–2010 lendas liinil Tallinn–Dublin Estonian Air, alates 2010. aastast Ryanair.
Emotikon

Emotikon on emotsioonide väljendamiseks kasutatav tekstipõhine kirjavahemärkide ühend, mis kujutab näoilmeid.
Sõna "emotikon" tuleneb ingliskeelsest vabaühendist "emoticon", mis on moodustatud sõnadest "emotsioon" (ingl "emotion") ja "ikoon" (ing "icon"), ning tähendab emotsiooni edastavat ikooni.
Sõnavõistlustel on emotikoni eesti omakeelseks vasteks pakutud ka uudissõnu "tujuk" ja "tujukuju".
Emotikone võib kohata juba 19. sajandist pärinevatel kirjutistel, kuid digitaalsel kujul jõudsid need inimesteni 19. septembril 1982 tänu Carnegie Melloni Ülikooli arvutiteadlasele Scott Fahlmanile, kes soovitas neid sel päeval e-posti teel töökaaslastele. Mõne kuu jooksul levis see teade laialdaselt nii ARPANET-is kui ka Usenetis ning sealt sai alguse emotikonide üleilmne kasutus.
Emotikonid on rangelt tekstipõhised, samas kui "emoji"'d (inglispärane hääldus [em'odži]) on pildipõhised.
Emojide ja emotikonide erinevus.
Emojid on animeeritud digitaalpildid, emotikonid on emotsioonid ja näo kujutised, mida edastatakse teksti kaudu. Erinevalt emojidest saab emotikone luua klaviatuurilt leitud märkide abil.
Emojid.
Emojid on väikesed ikoonid ja pildid, mis on loodud Unicode Standardi abil. Neid kasutatakse tekstsõnumites, veebisaitidel ja muu digitaalse suhtluse osana. Sõna “emoji” pärineb jaapani keelest e (絵, “pilt”) ja moji (文字, “märk”). Nad võivad esineda tuntud kollaste piltidena või tavaliste objektide (nt ilm, toit, loomad ja muu) kujul ning neid kasutatakse arvutis ja mobiilides.
Dermatoloogia

Dermatoloogia (ladina keeles "dermatologia") on õpetus nahahaigustest. 
Arsti, kes ravib nahahaigusi, nimetatakse nahaarstiks ehk dermatoloogiks.
Dermatoloogia on teadus ja meditsiinieriala, mis käsitleb naha ja nahaaluse koe, naha derivaatide ning nahal avalduvate süsteemsete haiguste ja nahahaiguste süsteemsete sümptomite diagnoosimist, ravi (medikamentoosset, füsiaatrilist, kirurgilist), jälgimist ja ennetamist. Eestis koolitatakse dermatolovenerolooge vastava eriala residentuuris Tartu Ülikoolis. Eesti dermatovenerolooge ühendab Eesti Naha- ja Suguhaiguste Selts. (www.arst.ee)
Dermatoloogia kui meditsiineriala rajajaks peetakse Inglise arsti Robert Willan 'it (1757 – 1812).
Marek Niit

Marek Niit (sündinud 9. augustil 1987 Kuressaares) on eesti kergejõustiklane (sprinter), kes tuli 2006. aastal 200 m jooksus juunioride maailmameistriks.
Tema nimel on 100, 200 ja 300 meetri jooksu Eesti välisrekordid ning 200 ja 400 meetri jooksu Eesti siserekordid.
Marek Niit võitis Pekingis toimunud 2006. aasta juunioride maailmameistrivõistlustel 200 m jooksus kuldmedali.
31. märtsil 2012 püstitas ta USA-s Fayetteville'is uue 100 meetri jooksu Eesti rekordi ajaga 10,19. Eelmine rekord ajaga 10,21 oli samuti tema nimel, püstitatud 25. märtsil 2011 USA-s Austinis peetud kolme ülikooli sõpruskohtumisel.
11. juunil 2011 saavutas Marek Niit Des Moines'is USA ülikoolide kergejõustiku meistrivõistluste 200 meetri jooksu finaalis teise koha ajaga 20,38. Aeg polnud siiski rekordikõlbulik, kuna jooksu ajal puhus taganttuul kiirusega 2,6 m/s. Päev varem toimunud poolfinaalis välja joostud aeg 20,43 oli uus Eesti 200 m jooksu rekord.
21. aprillil 2012 püstitas Niit Fayetteville'is uue 400 meetri jooksu Eesti rekordi ajaga 45,91. Varasem rekord kuulus aastast 1990 Aivar Ojastule. 2014. aasta Euroopa meistrivõistlustel Zürichis püstitas ta uue Eesti rekordi ajaga 45,74.
Niidu nimel on ka Eesti siserekord 200 meetri jooksus 20,70 (püstitatud Fayetteville'is 26. veebruaril 2011) ning Eesti siserekord 400 meetri jooksus 45,99 (püstitatud Fayetteville'is 26. veebruaril 2011).
Ta esindas Eestit 2012. aasta suveolümpiamängudel. 100 m jooksus tulemusega 10,40 sai ta oma jooksus kuuenda koha ja poolfinaali ei pääsenud.
Ta esindas Eestit 2016. aasta kergejõustiku sisemaailmameistrivõistlustel Portlandis. 400 m jooksus tulemusega 47,39 sai ta oma jooksus neljanda koha ja edasi ei pääsenud.
Tegevus poliitikas.
Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 10 häält ning ei osutunud valituks.
Masinpsühholoogia

Masinpsühholoogia ("machine psychology") on Aladdin Ayeshi määratluse kohaselt distsipliin, mis tegeleb uurimisega, kuidas oleks võimalik luua võimalikult inimsarnaseid masinaid. Inimliku masina all peab Aladdin Ayesh silmas tunnetuse, intelligentsuse ja tundmuste olemasolu masinatel.
On avaldatud arvamust, et masinpsühholoogia võiks kuuluda psühholoogia aladistsipliinide hulka.
Aladdin Ayesh

Aladdin Ayesh on inglise informaatik. Ta on Aberdeeni ülikooli professor.
1993. aastal sai ta bakalaureusekraadi arvutiteaduses. 1995. aastal sai ta teadusmagistri kraadi Essexi Ülikoolis. 2000. aastal sai ta doktorikraadi Liverpooli John Mooresi Ülikoolis.
Tema uurimisobjektiks on tehisintellekt. A. Ayesh on De Montforti Ülikooli juures asuva Arvutusliku Tehisintellekti Keskuse liige.
De Montforti Ülikool

De Montforti Ülikool on ülikool Leicesteris Suurbritannias.
Ülikoolistaatus saadi 1992. aastal.
Ülikoolil on neli teaduskonda.
Nathalie Sarraute

Nathalie Sarraute [nata'li sa'rot] (18. juuli 1900 Ivanovo, Tsaari-Venemaa – 19. oktoober 1999 Pariis, Prantsusmaa) oli vene-juudi päritolu prantsuse jurist ja kirjanik, "uueks romaaniks" nimetatud kirjandussuuna üks peamisi esindajaid.
Aastal 1925 abiellus ta Raymond Sarraute'iga. 1932. aastal kirjutas ta oma esimese raamatu "Tropismes", mis avaldati 1939. aastal. 
Teise maailmasõja puhkemise tõttu ei saavutanud tema raamatud alguses tuntust. 1941. aastal vabastati ta natside võimuletulekuga juristi positsioonilt. 
Tema looming on tugevasti mõjutatud Marcel Proustist.
Eesti keeles on temalt aastal 1973 ilmunud Loomingu Raamatukogus (nr 18/19) Ott Ojamaa tõlkes ja saatesõnaga romaan "Kas te kuulete neid?" ("Vous les entendez"?, 1972) ja 1987. aastal (LR nr 25/26) kogumikus "Valik I. Esseid maailmakirjandusest" lk 39–50 Häidi Kolle tõlkes essee "Kahtluse ajastu".
Arvutusliku Tehisintellekti Keskus

Arvutusliku Tehisintellekti Keskus on De Montforti Ülikooli juures asuv allüksus, mis uurib tegelikku maailma probleeme tehisintellekti aspektist vaadatuna.
2007. aasta seisuga oli keskuse juhataja professor Robert John.
Madame de Staël

Anne Louise Germaine de Staël (tuntud kui Madame de Staël; neiupõlvenimi Necker; 22. aprill 1766 Pariis – 14. juuli 1817 Pariis) oli prantsuse keeles kirjutanud Šveitsi kirjanik, kes tegutses peamiselt Pariisis. 
Elukäik.
Germaine sündis pankurist isa Jacques Neckeri ja kirjanikust ema Suzanne Curchod' perekonnas. 
Aastal 1786 abiellus ta Rootsi saadiku parun Erik Magnus Staël von Holsteiniga.
Germaine'i ajendas avaldama oma esimest teost Jean-Jacques Rousseau. 1788. aastal ilmus de Staëli esikteos "Rousseau karakterist ja kirjutistest" ("Lettres sur les écrits et le caratére de Jean-Jacques Rousseau"). 
Prantsuse revolutsiooni puhkedes toetas de Staël mässu, kuid selle terroriks muutumisel sai temast selle vastane. 
Hiljem asutas ta Pariisis Napoleoni-vastase salongi. Napoleoni alalise kiusamise tõttu oli de Staël sunnitud Pariisist põgenema. Ta rajas salongi Coppet' lossi. Siit said alguse ka tema pikad reisid, kus ta kohtus tollaste intellektuaalidega, teiste seas Goethe, Schilleri ja Schlegeliga. Ta külastas ka Rootsit, Suurbritanniat, Venemaad ja teisi Euroopa riike.
Kongress

Kongress (ladina keelest "congressus" – 'kokkusaamine') võib tähistada:
Jim Byrnes

Jim Byrnes (kodanikunimi James Thomas Kevin Byrnes; sündinud 22. septembril 1948 Saint Louises Missouri osariigis) on Kanadas elav USA bluusimuusik ja näitleja.
1972. aastal üritas ta seisma jäänud veokit kiirteele lükata. Talle sõitis auto tagant otsa, mille tagajärjel ta kaotas mõlemad jalad põlvest saati.
Näitlejana on ta tuntud eelkõige Dan 'Lifeguard' Burroughsi kehastaja USA draamasarjas "Wiseguy" (1987–1999) ja vaatleja Joe Dawsoni osatäitjana põnevussarjas "Surematu" (1993–1998)
Muusikukarjäär.
Byrnes alustas klaveriõpinguid viieaastaselt, kolmeteistaastaselt mängis ta juba bluuskitarri ja laulis. 1982. aastal moodustas ta bluusiansambli The Jim Byrnes Band ning hakkas sellega esinema üle terve Kanada.
Näitlejakarjäär.
Byrnes on õppinud näitlemist Bostoni ülikoolis ja Saint Louise ülikoolis. Oma läbilöögi USA televisioonis saavutas ta aastal 1987, mängides bändi solisti ja esitades enda kirjutatud laulu minisarjas "Hands of a Stranger". Seejärel osales ta kuni 1990. aastani telesarjas "Wiseguy", kehastades Dan 'Lifeguard' Burroughsit. Hiljem osales ta seriaalis "Neon Rider" ja luges dublaaži animasarjas "The Adventures of Sonic the Hedgehog".
Aastal 1993 sai ta vaatleja Joe Dawsoni osa populaarses Kanada-Prantsusmaa koostöös valminud telesarjas "Surematu" ("Highlander"), keda ta kehastas sarja lõppemiseni aastal 1998. Joe Dawsoni rolli kehastas ta ka sarja "spin-off"'i "" ("Surematu Amanda") kahes osas. Lisaks osales ta ka seriaalile järgnenud mängufilmides " (2000) ja " (2007).
Carl Sagan

Carl Edward Sagan (9. november 1934 Brooklyn – 20. detsember 1996 Seattle) oli USA astronoom, astrobioloog, kirjanik ja loodusteaduste populariseerija.
Ta õppis Chicago ülikoolis füüsikat ning sai 1960. aastal doktorikraadi astronoomias ja astrofüüsikas. Ta töötas mitmes ülikoolis ja teadusasutuses ning oli NASA konsultant.
Sagani olulisemad teadusavastused puudutasid peamiselt Päikesesüsteemi planeetide ja nende kaaslaste ehitust ja atmosfääri, kuid rohkem tuntud on tema arutlused ja tööd maavälise elu ja selle otsingute teemadel.
Sagan oli skeptitsismi, humanismi ja teadusliku meetodi eestkõneleja ning pseudoteadusevastane. Ta nimetas end sageli ateistiks ning pani oma noorimale pojale eesnime Democritus samanimelise vanakreeka filosoofi järgi, kes eitas üldtunnustatud jumalate olemasolu ja keda peetakse ateistliku mõtlemise rajajaks.
Ta andis kuni surmani Cornelli ülikoolis kriitilise mõtlemise kursust. Külma sõja ajal hoiatas ta inimkonda ähvardava globaalse tuumakatastroofi eest. Sagani sulest ilmus üle 600 artikli, ta oli enam kui 20 raamatu autor või kaasautor ning oli teadust populariseeriva telesaatesarja "" autor ja saatejuht. Tema romaani "Kontakt" põhjal on loodud samanimeline mängufilm.
Pere.
Sagan oli kolm korda abielus. Aastal 1957 abiellus ta bioloog Lynn Margulisega, kellega tal oli kaks last: Dorion ja Jeremy. 1968. aastal abiellus ta kirjaniku Linda Salzmaniga, kellega tal oli poeg Nick Sagan. Aastal 1981 abiellus ta kirjanik Ann Druyaniga, kellega tal oli tütar Alexandra Rachel ja poeg Samuel Democritus.
Dno rajoon

Dno rajoon on haldusüksus Venemaal Pihkva oblastis.
Rajoonis on 3 omavalitsusüksust: Dno linn, Iskra vald (keskus Iskra) ja Võskodi vald (keskus Võskod). Rajoonis on 146 küla.
Mall Valk

Mall Valk (aastani 1962 Mall Sooster; 2. juuni 1935 Ühtri küla, Käina vald – 12. oktoober 1976 Tallinn) oli eesti keraamik. 
Aastal 1961 lõpetas ERKI (praegune Eesti Kunstiakadeemia).
1960. ja 1970. aastatel tõi ta keraamikasse humoristlikke, kohati isegi groteskseid situatsiooni- ja sõnamängukoomikale rajatud plastikatöid. 
Oli üks keraamikutest, kes teostas Lepo Mikko kavandi järgi pannoo Eesti Teaduste Akadeemia Raamatukogu hoonesse 1964. aastal. 
Isiklikku.
Mall Valk-Sooster oli kunstnik Ülo Soosteri onutütar ning oli abielus karikaturisti ja poliitiku Heinz Valguga.
Masintunnetus

Masintunnetus ("machine cognition") ehk tehistunnetus on tehislik süsteem masinatel, mis hõlmab sisekujutlust ja sisekõnet. 
Masintunnetus baseerub tunnetusfunktsioonide, nagu taju, tähelepanu õppimise emuleerimisel.
Helo Meigas

Helo Meigas (sündinud 4. novembril 1965 Tartus) on eesti majandustegelane. 
Elu- ja töökäik.
Aastal 1988 lõpetas ta Tartu Riikliku Ülikooli filoloogiateaduskonna inglise keele ja kirjanduse erialal, 1992 läbis Eesti Diplomaatide Kooli rahvusvaheliste suhete erialal. 1995. aastal sai USAs Tuftsi ülikoolis humanitaarteaduste magistrikraadi. 
1988–1989 oli ta Eesti kaubandus-tööstuskoja referent. 
1989–1992 oli ASi Cross Development F.S.P. tõlkebüroo juhataja.
1995–1998 oli Tallinna Väärtpaberibörsi tegevdirektor ja juhatuse esimees.
Septembrist 2004 on ta Hansapanga investeeringute juhtimise divisjoni direktor.
Marika Valk

Marika Valk (sünninimi Marika Runge; sündinud 3. augustil 1954 Tallinnas) on eesti kunstiajaloolane. 
Elukäik.
Marika Valk lõpetas 1972. aastal Tallinna 21. keskkooli. 1972–1976 õppis Tallinna Polütehnilise Instituudi majandusteaduskonnas tööstuse juhtimist ja planeerimist. 1979–1984 Tartu Riikliku Ülikoolis kunstiajalugu ja etnograafiat. 
Pärast kõrgkooli lõpetamist alustas ta 1976. aastal tööd Eesti NSV Statistika Keskvalitsuse teadurina. Aastatel 1979–1984 töötas ta Eesti Vabaõhumuuseumis teadurina. Aastatel 1984–1989 oli ta Tarbekunstimuuseumi juhataja. Aastatel 1989–1991 töötas ta Eesti Teaduste Akadeemia Ajalooinstituudi teadurina.
Aastatel 1991–2008 oli ta Eesti Kunstimuuseumi peadirektor. Aastatel 2009–2011 oli ta UNESCO Eesti Rahvusliku Komisjoni peasekretär. 25. mail 2010 määras Eesti president Toomas Hendrik Ilves Marika Valgu sihtasutuse Eesti Koostöö Kogu nõukogu liikmeks.
2018–2025 oli Lihula muuseumi juhataja.
Avaldanud 1985. aastast Eesti ajakirjanduses artikleid Eesti, Baltimaade ja Skandinaavia nüüdisaegsest ning eesti vanemast tarbekunstist; kureerinud näitusi ja kirjutanud näituste kataloogidele eessõnu; avaldanud artikleid ja intervjuusid Eesti Kunstimuuseumi ja kaasaegse polüfunktsionaalse muuseumi teemadel.
Ühiskondlik tegevus.
Marika Valk oli üks kümnest kultuuritegelasest, kes kirjutas alla peaminister Andrus Ansipile saadetud avalikule kirjale, milles tauniti Sakala keskuse lammutamise plaane. Ansip nõustus, et keskust on parem mitte lammutada, kuid 5. märtsil 2007 lammutati see ometi. 
Isiklikku.
Tema ema oli rahandusspetsialist, tarbijakaitsja ja poliitik Aino Runge (1926–2014), tema õde on maalikunstnik ja disainer Sirje Runge. Ta on abielus kunstniku ja poliitiku Heinz Valguga.
Frederik X

Frederik X (täisnimega Frederik André Henrik Christian; sündinud 26. mail 1968 Kopenhaagenis) on Taani kuningas. Ta on endise kuninganna Margrethe II ja tema abikaasa, prints Henriku vanem poeg. 14. jaanuaril 2024 sai temast Taani kuningas.
Sünd.
1968. aastal sai ta nime oma vanaisa, Frederik IX järgi; Taani kombe kohaselt saavad kõik kuningad nimeks Frederik või Christian. Tema ristivanemad olid Taani prints Georg, parun de Watteville-Berckheim, krahv Etienne de Laborde de Monpezat, Kreeka kuninganna Anne-Marie, Luksemburgi suurhertsoginna Joséphine-Charlotte ja Brigitta Juel Hillingsø.
Haridus ja sõjaväeline teenistus.
Kroonprints õppis Krebs' Skole algkoolis aastatel 1974–1981, 1974–1976 oli ta koduõppel, sealt edasi aga käis koos teistega koolis. 1982–1983 oli prints vahetusõpilaseks École des Roches'is Prantsusmaal. 1986 lõpetas kroonprints Øregaardi Gymnasiumi. 
1992–1993 õppis prints Frederik Henrikseni nime all Harvardi ülikoolis politoloogiat. Järgmisel aastal viibis ta kolm kuud Taani riigi ÜRO missioonil New Yorgis. Ta sai politoloogias magistrikraadi Aarhusi ülikoolist 1995 ning 1998–1999 töötas kroonprints Pariisi Taani saatkonnas sekretärina. 
Prints on läbi teinud ulatuslikud militaarkursused ning sõjaväeteenistuse. 2001–2002 läbis ta täiendkoolituse Taani Kuninglikus Kaitsekolledžis ning on jätkuvalt aktiivteenistuses. Aprillis 2004 sai printsist komandör mereväes, kolonelleitnant ("Oberstløjtnant") armees ning kolonelleitnant õhuväes.
Perekond.
Riiginõukogu istungil 8. oktoobril 2003 andis kuninganna Margrethe II oma nõusoleku kroonprintsi ja Mary Elizabeth Donaldsoni, Austraaliast pärit turunduskonsultandi abielule. Laulatus toimus 14. mail 2004 Kopenhaagenis. 
25. aprillil 2005 teatas õukond, et paar ootab oma esimest last ning 15. oktoobril 2005 sündis neil poeg, kes sai vana traditsiooni järgides ristimisel nimeks Christian. 
26. oktoobril 2006 teatas õukond teise lapse ootusest. 21. aprillil 2007 sündis tütar, esimene Taani printsess alates 1946. aastast. Tüdruk ristiti 1. juulil 2007 ning tema nimeks sai Isabella Henrietta Ingrid Margethe. Enne nime teatavaks tegemist oli Taani press andnud talle hüüdnime "Lillepigen", mis tähendab hellitavalt "väike tüdruk".
8. jaanuaril 2011 sündisid peres kaksikud, tütar Josephine Sophia Ivalo Mathilda ja poeg Vincent Frederik Minik.
IATA lennufirmakood

IATA lennufirmakood on kahetäheline kood, millega Rahvusvaheline Lennutranspordi Ühendus (IATA, "International Air Transport Association") tähistab lennufirmasid. Need moodustavad lennu numbri kaks esimest märki (näiteks OV 177: Estonian Airi lend 177 Tallinn-Brüssel). IATA koode kasutatakse näiteks sõiduplaanides, piletite reserveerimisel.
IATA koodid ei ole unikaalsed, näiteks kood EZ tähistab nii USA firmat Evergreen International Airlines kui Taani firmat Sun Air of Scandinavia. 
IATA koodid asendatakse aja jooksul kolmetäheliste ICAO lennufirmakoodidega.
ICAO lennufirmakood

ICAO lennufirmakood on kolmetäheline kood, millega Rahvusvaheline Tsiviillennunduse Organisatsioon (ICAO, "International Civil Aviation Organization") tähistab lennufirmasid (lennuoperaatoreid). ICAO väljastab igale operaatorile unikaalse kolmetähelise koodi ja kutsungi, mida kasutatakse raadiosides. IATA lennufirmakoodide süsteem, milles tähised pole unikaalsed, ühtlustatakse aja jooksul ICAO süsteemiga.
ICAO koodi kasutatakse sarnaselt IATA koodiga lennu numbri osana (näiteks EZY3445 – easyJeti lend nr 3445 London Stansted – Tallinn).
ICAO on lennufirmakoode väljastanud alates 1947. aastast. Algul olid koodid kahekohalised ja identsed IATA koodidega. 1980. aastate algul võeti lennufirmade arvu suurenemise tõttu kasutusele kolmetäheliste koodide süsteem. 1987. aastal sai see ametlikuks standardsüsteemiks.
Néma

Néma on linn Mauritaanias, Hodh ech Chargui provintsi keskus. Asub riigi kaguosas Mali piiri lähedal.
Linnas on maantee Route de l'Espoir idapoolne ots.
Yaracuy osariik

Yaracuy osariik on 1. järgu haldusüksus (osariik) Venezuela põhjaosas. 
Halduslikult jaguneb 14 omavalitsusüksuseks.
Cojedese osariik

Cojedese osariik on 1. järgu haldusüksus (osariik) Venezuela põhjaosas. Osariigi pealinn on San Carlos.
Halduslikult jaguneb 9 omavalitsusüksuseks.
Lara osariik

Lara osariik on 1. järgu haldusüksus (osariik) Venezuela põhjaosas. 
Halduslikult jaguneb 9 omavalitsusüksuseks.
Guárico osariik

Guárico osariik on 1. järgu haldusüksus (osariik) Venezuela põhjaosas. 
Halduslikult jaguneb 15 omavalitsusüksuseks.
Nueva Esparta osariik

Nueva Esparta osariik on 1. järgu haldusüksus (osariik) Venezuela põhjaosas. Hõlmab Margarita saare, Coche ja Cubagua saare.
Halduslikult jaguneb 11 omavalitsusüksuseks.
Melinda ja Melinda

"Melinda ja Melinda" on Woody Alleni lavastatud 2004. aastal esilinastunud mängufilm. Film näitab, kuidas ühte ja sama lugu on võimalik näha nii komöödiana kui ka draamana.
Eleonora Duse

Eleonora Giulia Amalia Duse (tuntud ka kui Duse; 3. oktoober 1858 Vigevano, Itaalia – 21. aprill 1924 Pittsburgh, Pennsylvania osariik, USA) oli itaalia näitleja.
Elukäik.
Eleanora sündis näitleja peres. Viieteistkümneaastaselt mängis ta Shakespeare'i näidendis "Romeo ja Julia". 
Aastal 1879 tutvus ta Napolis Mattino Cafieroga, kellega hiljem abiellus. Mees hülgas perekonna, kui Eleanora oli rase. Sündinud poisslaps suri varakult. 
Rahvusvahelise kuulsuse pälvis ta Ernesto Rossi teatritrupis. Seal tutvus ta ka Teobaldo Checciga, kellega 1881. aastal abiellus. 
Aastal 1895 asutas ta oma teatritrupi Dramatica Campagnia della Citta di Roma, mis sai tuntuks ka väljaspool Itaaliat. 
Aastatel 1897–1904 tegi ta koostööd Gabriele D'Annunzioga, kes spetsiaalselt talle näidendeid kirjutas. 
Eleanora suri 65-aastaselt Pittsburghis Pennsylvania osariigis, viibides Schenley hotelli sviidis nr 524.
Ameerika Informatsioonivahetuse Standardkood

Ameerika Informatsioonivahetuse Standardkood (lüh ASCII [askii], ingl "American Standard Code for Information Interchange") on 128-tähemärgiline keelemärkide tabel, mis sisaldab:
Standardi esimene versioon avaldati 1963. aastal, viimased uuendused tehti aastal 1986.
ASCII on 7-bitine, mistõttu saab sellega väljendada 27=128 erinevat märki, millest 95 on prinditavad. Baidi viimane bitt oli reeglina reserveeritud paarsusbitt veatöötluseks.
Sergipe osariik

Sergipe osariik [sɛʁˈʒipi] on Brasiilia osariik, 1. järgu haldusüksus Kirdepiirkonnas. Asub Atlandi ookeani rannikul. 
Sergipe on pindalalt väikseim Brasiilia osariik. Osariik jaguneb 75 omavalitsusüksuseks.
B-rühma vitamiinid

B-rühma vitamiinid ehk B-vitamiinid on erineva struktuuriga orgaaniliste bioaktiivsete vesilahustuvate vitamiinide rühm. B-rühma vitamiinid on ka mikrotoitained, mis on mikrokogustes iga päev vajalikud inimeste normaalseks ainevahetuseks ja rakkude kasvu tagamiseks. 
Varem arvati, et tegu on ühe vitamiiniga, ning seda nimetati B-vitamiiniks. Hiljem avastati, et tegu on erinevate orgaaniliste biomolekulidega, mis esinevad tihti samades toitainetes.
B-rühma vitamiinide loetelu.
Vitamiinivaegus.
B-rühma vitamiinide täielik puudumine (ka bioaktiivsuse minetanuna) toidus või kestev vaegus võib organismile kahjulik ning koguni ohtlik olla, põhjustades hüpovitaminoose ja/või avitaminoose.
Madagaskari saar

Madagaskari saar on saar India ookeani lääneosas Aafrika mandrist kagus 12. ja 26. lõunalaiuse ning 45. ja 54. idapikkuse vahel. Betioky kohal läbib saart lõunapöörijoon. Aafrika mandrist eraldab saart 400 km laiune Mosambiigi väin. 
Saarel paikneb saareriigi Madagaskari põhiosa. 
Madagaskar on suuruselt neljas saar maailmas, selle pindala on ligikaudu 590 000 km². Põhjast lõunasse ulatub saar umbes 1600 km pikkune. Saare laius ulatub 580 kilomeetrini. Rannajoon on umbes 5000 km pikkune. Saar on labajalakujuline. 
Ülekantud tähenduses nimetatakse Madagaskarit ka kuuendaks mandriks – sellega peetakse silmas asjaolu, et kuna saar on kaua olnud isoleeritud keskkond, on välja kujunenud omapärane loodus; Madagaskari saar lahknes Aafrika mandrist 150 miljonit aastat ja Indiast 90 miljonit aastat tagasi. 
20 km paksuse punase mulla kihi tõttu nimetatakse saart ka Punaseks saareks. 
Pinnamood.
Madagaskar jaguneb ida-lääne suunas kolmeks vööndiks. Keskosas on Kõrgplatoo, idaosas on alluviaalne rannikumadalik, lääneosas on madalike, tasandike ja madalate platoode piirkond.
Kõrgplatoo.
Kõrgplatoo kõrgus merepinnast on 800–1400 m, keskmine kõrgus on 1100 m. 
Platoo on lääne poole kaldu. Lavamaad ja mäed on maastikul sageli segamini. 
Ta on mitu korda kerkinud ja taas maha kulutatud. 
Kõrgplatoo koosneb sageli graniitidest ja kvartsiitidest. 
Kõrgplatoo jaotavad osadeks kolm vulkaanilist päritolu mäemassiivi: põhjas Tsaratanana mäed, keskel Ankaratra mäed ja lõunas graniidist Andringitra mäed. Ankaratra mäed on suur veelahe, mis lahutab kolme suurt jõgikonda. Andringitra mägedest lõuna poole jääb Tôlanaro linn ja Tsaratanana mägedest põhja poole Tsaratanana linn. 
Kõrgplatoo ja saare kõrgeim tipp on Maromokotro (2786 m või 2876 m), mis asub Tsaratanana massiivis. Ankaratra kõrgeim tipp on Tsiafajavona (2643 m) ja Andringitra kõrgeim tipp on Boby (2658 m). 
Platoo läheb lõunas enam-vähem laugjalt üle lõunatasandikuks. Idaosa rannikumadalikku eraldavad Kõrgplatoost kaks kõrget ja järsku astangut, kõrgem Angavo järsak ja ida pool madalam Betsimisaraka astang. Lõuna pool astangud ühinevad, moodustades Mahafaly lavamaa ja Androy lavamaa. Lääne pool madaldub platoo mitmeastmeliselt, kuigi mõnes kohas on ka läbipääsmatu astang (näiteks Bongolava järsak). Kõrgplatoo põhja serv piirneb madalate Ambohitra mägedega.
Idarannik.
Idas on kitsas, kuni 40 km laiune rannikumadalik.
Veestik.
Madagaskari järvede seas on Alaotra järv ja Ihotry järv. 
Sofia jõgi, Mahajamba jõgi, Betsiboka jõgi, Tsiribihina jõgi, Mangoky jõgi ja teised suuremad jõed voolavad Mosambiigi lahte.
Chiyoda

Chiyoda on üks 23 eriringkonnast Jaapanis Tokyos. Asub kesklinnas. 
Ringkonnas asub keisripalee Kōkyo, mille territoorium hõlmab 12% ringkonna pindalast. Seal asub ka Jaapani parlamendihoone.
Chiyoda eriringkond moodustati 1947. aastal Kanda ringkonna ja Kojimachi ringkonna liitmise teel.
1932. aastal tapeti seal peaminister Inukai Tsuyoshi. 1995. aastal sooritas Aum Shinrikyo seal sariinirünnaku metroos.
Erik Mongrain

Erik Mongrain (sündinud 12. aprillil 1980 Montréalis Québecis Kanadas) on kanadalasest helilooja ja kitarrist, keda tuntakse eelkõige tema omapärase akustilise stiili järgi.
Sündinud 3. augustil

"Siin on loetletud 3. augustil sündinud tuntud inimesi ja loomi.
Surnud 3. augustil

"Siin loetletakse 3. augustil surnud tuntud inimesi."
Pilv

Pilv on atmosfääris veeauru kondenseerumisel tekkinud hõljuvate väga väikeste veetilkade (udu) või jääkristallide nähtav kogum.
Pilvede teke.
Päikesepaistelise ilmaga tekitavad maapinna kohal selle ebaühtlase soojenemise tõttu, ebapüsivas vertikaalses tasakaalus oleva õhumassi puhul, tõusvad õhuvoolud. Soojem ja niiskem õhk jaheneb tõustes adiabaatiliselt (1 °C / 100 meetri kohta) ning kui tõusva õhu temperatuur on langenud sedavõrd, et selles olev niiskus hakkab kondenseeruma (tõusev õhuhulk jõudis küllastuspiirini), siis hakkab tekkima nähtav pilv.
Kihtpilved tekivad ka õhumasside advektiivsel liikumisel. Soe õhk libiseb jahedama õhumassi kohale ning hakkab seal jahenema.
Tavaliselt tekivad pilved troposfääris.
Pilvede liigitus.
Tänapäeval kasutatakse enim morfoloogilist klassifikatsiooni, mille pakkus 1802. aasta lõpus või 1803. aasta alguses välja harrastusmeteoroloog Luke Howard. See sarnaneb Linné binaarse nomenklatuuriga.
Algselt jaotati pilved neljaks grupiks (modifikatsiooniks), mida tänapäeval nimetatakse klassideks. Neli algset gruppi olid rünkpilved ("Cumulus"), kihtpilved ("Stratus"), kiudpilved ("Cirrus") ning sajupilved ("Nimbus"); neist viimast enam eraldi klassiks ei loeta.
Nüüdisajal liigitatakse pilved nende moodustumise, välimuse ja aluse kõrguse järgi kaheks kategooriaks (kihilised ja konvektiivsed pilved), neljaks klassiks (alumised, keskmised ja kõrged pilved ning konvektiivse (vertikaalse) arenguga pilved) ja kümneks põhiliigiks.
20–25 km kõrgusel tekivad mõnikord pärlmutterpilved ja 70–80 km kõrgusel helkivad ööpilved.
Pilvede põhiliigid jaotatakse alamliikideks ja vormideks.
Uus-Meremaa saared

Uus-Meremaa saared on saared Vaikse ookeani edelaosas. Uus-Meremaa saarte hulka kuulub kaks suurt saart – Põhjasaar ja Lõunasaar, mida teineteisest eraldab Cooki väin, ja mitu väikest saart (Stewarti saar jt). 
Põhjasaare pindala on 115 000 km², Lõunasaare pindala on 151 757 km².
Saartel paikneb Uus-Meremaa riigi põhiosa.
Urmet Kook

Urmet Kook (sündinud 6. augustil 1976) on eesti ajakirjanik.
Ta on lõpetanud 1994. aastal Lihula Gümnaasiumi ja 2000. aastal Tartu Ülikooli ajakirjanduse eriala.
Töötas Eesti Päevalehe peatoimetaja asetäitja ja arvamustoimetuse juhatajana.
1. oktoobril 2007 asus ta tööle Eesti Rahvusringhäälingu uudistejuhina.
Alates 1. oktoobrist 2017 töötab ta Eesti Rahvusringhäälingu veebiuudiste ja portaalide juhina.
Novembris 2015 valiti ta esimese Balti riigi esindajana Euroopa Ringhäälingute Liidu uudistekomitee (EBU News Committee) liikmeks kaheks aastaks. Novembris 2017 valiti ta tagasi uudistekomitee liikmeks ning ta oli üks EBU uudisvahetuse uute reeglite väljatöötajatest.
Juulist 2018 kuulub ta Pressinõukogusse.
Christian (Taani prints)

Taani kroonprints Christian (Christian Valdemar Henri John) (sündinud 15. oktoobril 2005) on Taani kuninga Frederik X ja kuninganna Mary vanim laps ning kuninganna Margrethe II ja prints Henriku kolmas lapselaps. 
Printsil on noorem õde printsess Isabella ning nooremad kaksikutest vend ja õde – prints Vincent ja printsess Josephine. 
Christian on Taani troonipärimisjärjekorras esimene. Ta sai kroonprintsi tiitli 14. jaanuaril 2024, kui tema isa Frederik X tõusis troonile pärast kuninganna Margrethe II troonist loobumist.
Kui Christianist saab Taani kuningas, hakkab ta kandma nime Christian XI vastavalt Taani kuningate ajaloolisele nimetraditsioonile, kus kuningad kannavad vaheldumisi nime Christian või Frederik.
Sünd.
Prints Christian Valdemar Henri John sündis Kopenhaageni Ülikooli haiglas 15. oktoobril 2005 kell 13.57. Ta kaalus 3,5 kilo ja oli 51 cm pikk.
Järgmisel päeval heisati tema sünni puhul riigilipud ning kell 12 lasti suurtükkidest Holmeni mereväebaasis ja Kronborgi lossis 21 aupauku. Päikeseloojangul süüdati ligi 1000 aastast traditsiooni järgides üle kogu Taani märgutuled ning mereväe alused suunasid oma tuled pealinna poole.
Ristimine.
Prints Christian ristiti 21. jaanuaril 2006, traditsiooniliselt kolm kuud pärast sündi Christiansborgi lossi kirikus piiskop Erik Norman Svendseni poolt. 
Christiani ristivanemad on
Eesnimed.
Printsi neli eesnime on kõik pärit tema suguvõsast:
Lennuk Christian Valdemar Viking.
Scandinavian Airlines System nimetas 8. augustil 2006 uue lennukimargi, A319 Christian Valdemar Vikingiks. 
Hariduskäik.
Kroonprints Christian alustas lasteaiateed 27. märtsil 2007 Fredensborgi palee lähedal asuvas Kuninganna Louise nimelises lasteaias, kus ta käis koos kohalike lastega paaril päeval nädalas. Ta oli esimene Taani kuningliku perekonna liige, kes õppis tavapärases lasteaias.
Hiljem jätkas ta lasteaiateed Kopenhaagenis, Sankt Annæ Pladsil asuvas lasteasutuses.
12. augustil 2011 alustas Christian kooliteed Hellerupis asuvas Tranegårdi koolis, mis on riiklik üldhariduskool. See oli märgiline samm, kuna temast sai esimene Taani troonipärija, kes õppis avalikus koolis.
2020. aasta alguses õppis Christian koos oma õe ja vendadega Šveitsis Lemania-Verbier’ rahvusvahelises koolis. Õpingud katkestati juba märtsis pandeemia tõttu, kui kogu pere naasis Taani.
2021. aasta augustis asus kroonprints õppima Herlufsholmi gümnaasiumis Næstvedis, kuid lahkus sealt 2022. aasta sügisel pärast avalikkusesse jõudnud kriitikat koolikeskkonna kohta. Seejärel jätkas ta haridusteed Ordrupi gümnaasiumis, mille lõpetas 24. juunil 2024.
Pärast gümnaasiumi lõpetamist alustas Christian vaheaastat. 2024. aasta sügisel osales ta Aafrikas looduskaitse- ja kogukonnaprojektides, et omandada praktilisi kogemusi ja laiendada silmaringi.
Apenniinid

Apenniinid ehk Apenniini mäestik (ladina keeles "Appenninus"; itaalia keeles "Appennini") on mäestik Euroopa lõunaosas Apenniini poolsaarel. See ulatub põhjast lõunasse piki idarannikut. Apenniinide pikkus on umbes 1000 km. Kõrgeim tipp on Corno Grande (2912 m).
Abakuá

Abakuá on meeste salaühing Kuubal. Ühingu liiget nimetatakse abakuá või ñáñigo.
Abakuá on ka Kuuba rituaalne trumm.
Must lind

"Must lind" on ansambli Ruja kogumikalbum, mis anti välja 1994. aasta oktoobris.
Peterburi sillad

Peterburi linna piiridesse jääb 342 silda 
Linna haldusalasse kuuluvates linnades on vastavalt: Kroonlinnas 5, Puškinis (Tsarskoje Selos) 54, Peterhofis 51, Pavlovskis 16 ja Oranienbaumis 7 silda.
Avatava keskosaga on 22 silda .
Üle Neeva peasängi viib üheksa silda. Aastani 2004 oli linna pikimaks sillaks Aleksander Nevski sild (ilma kaldarajatisteta on pikkus 629 meetrit, koos nendega 905,7 meetrit. Silla laius on 35 m). Enne seda, aastani 1965, oli pikimaks sillaks 582-meetrine Kolmainu sild.
Aastast 2004 peetakse linna pikimaks sillaks Bolšoi Obuhhovski silda (üldpikkus 2824 meetrit, ilma kaldrajatisteta 382 meetrit). 
Kõige laiem on üle Moika viiv Sinine sild (ligi 100 meetrit lai).
Mary

Mary on mitme isiku, koha ja muu objekti nimi. 
Mary on inglispärane naisenimi. Seda nime on kandnud järgmised kuningannad ja printsessid:
Anonymous (ansambel)

Anonymous on Andorra ansambel. 
Bändi moodustasid 2004. aastal head koolisõbrad Niki Francesca ja Gillem Gallego. Nende eeskujuks olid punkbändid Blink-182 ja Sum 41. 
Esialgu ei leitud bändi uusi liikmeid – polnud inimesi, kellele oleks meeldinud samasugune muusika nagu Nikile ja Gallegole. Hiljem tulid bändi Cristian ja Alejandro.
Eurovisioon.
Anonymous osales aastal 2007. aasta Eurovisiooni lauluvõistlusel lauluga "Salvem el món". Laul oli katalaani- ja ingliskeelne ning sai poolfinaalis 12. koha, mis on siiani olnud parim Andorra saavutus Eurovisiooni lauluvõistlusel. Finaali pääsemiseks sellest siiski ei piisanud.
Kuna Eurovisioonil ei või osaleda alaealised (alla 18-aastased), Cristian asendati, sest ta on kõigest 16-aastane. Ka teised Anonymouse liikmed olid väga noored: Niki, Alejandro ja Gallego olid siis 19-aastased.
Liikmed.
‎